აალტოს უნივერსიტეტი

აალტოს უნივერსიტეტი (ფინ. Aalto-yliopisto, შვედ. Aalto-universitetet) — ტექნოლოგიებსა, ბიზნესსა და დიზაინზე ორიენტირებული სამი უმაღლესი სასწავლებლის შერწყმის შედეგად შექმნილი უნივერსიტეტი ფინეთში. აალტო სიდიდით მეორე უნივერსიტეტია ფინეთში. უნივერსიტეტი მოიცავს ექვს სკოლას სადაც ამჟამად 12 000-მდე სტუდენტი სწავლობს . აალტოს უნივერსიტეტის ძირითადი ნაწილი განლაგებულია ესპოოში. მთავარი კამპუსის გარდა უნივერსიტეტი ასევე მოქმედებს ჰელსინკიში, მიკკელიში, პორიში და ვაასაში. 2013 წელს ავტორიტეტული ბრიტანული კომპანია QS Quacquarelli Symonds-ის მიერ გამოქვეყნებულ რეიოტინგში უნივერსიტეტი მსოფლიოს 196 საუკეთესო უმაღლეს სასწავლებელთა სიაში მოხვდა. უნივერსიტეტს სახელი ცნობილი ფინელი არქიტექტორის ალვარ აალტოს პატივსაცემად დაარქვეს. ალვარ აალტო იყო, აალტოს უნივერსიტეტში შემავალი, ჰელსინკის ტექნოლოგიის უნივერსიტეტის კურსდამთავრებული. მან ასევე დიდი წვლილი შეიტანა ესპოოში განლაგებული მთავარი კამპუსის დაგეგმარებაში . აალტოს უნივერსიტეტი დაარსებულია 2010 წლის პირველ იანვარს ჰელსინკის ტექნოლოგიის უნივერსიტეტის, ჰელსინკის ეკონომიკის სკოლისა და ჰელსინკის ხელოვნების, დიზაინისა და არქიტექტურის ინსტიტუტის შერწყმით. სამი უნივერსიტეტის შერყმის იდეა პირველად 2005 წელს, ჰელსინკის ხელოვნების, დიზაინისა და არქიტექტურის ინსტიტუტის მაშინდელი რექტორის, იურიო სოტომაას მიერ იქნა გაჟღერებული. 2007 წელს შეიქმნა უნივერსიტეტების შერწყმის კონკრეტული გეგმა. იმავე წელს, ფინეთის მაშინდელმა პრემიერ-მინისტრმა მატტი ვანჰანენმა ახალი უნივერსიტეტი სამთავრობო პროგრამაში შეიყვანა. 2008 წლის, 9 მაისს დამტკიცდა ახალი უნივერსიტეტის სახელი. ხოლო იმავე წლის 19 დეკემბერს, პროფესორი ტუულა ტეერი გახდა მომავალი უნივერსიტეტის პირველი პრეზიდენტი . 2012 წელს განცხადება გაკეთდა, რომ სამწლიანი პროგრამის AppCampus-ის ფარგლებში, კომპანია Microsoft და ნოკია აალტოს უნივერსიტეტში ცხრა-ცხრა მილიონი ევროს ინვესტიციას ჩადებდნენ მობილური აპლიკაციებისა და მომსახურების განვითარების საქმეში Windows-ის სმარტფონებისთვის. გარდა ამისა, პროგრამა მოიცავდა Nokia-ს სხვა ტელეფონების ოპერაციული სისტემების, მაგალითად Symbian-ის განვითარებასაც. უნივერსიტეტი დარეგისტრირებულია როგორც აალტოს უნივერსიტეტის ფონდი. უნივერსიტეტს მართავს ფონდის საბჭოს შვიდი წევრი. საბჭოს მოვალეობაში შედის ფონდის სტრატეგიის შემუშავება, ფინანსების მართვა და ასევე პრეზიდენტისა და ვიცე-რექტორების დანიშვნა. გაერთიანების შემდეგ, აალტოს უნივერსიტეტში შემავალი სამი უნივერსიტეტი, ექვს სკოლად დაიყო. თითოეულ სკოლას ჰყავს საკუთარი დეკანი და მმართველი საბჭო, რომელიც მართავს სკოლაში შემავალ ფაკულტეტებს. ხელოვნების, დიზაინისა და არქიტექტურის სკოლა (Aalto ARTS) ქიმიური ტექნოლოგიების სკოლა (Aalto CHEM) ბიზნეს სკოლა (Aalto BIZ) ელექტროინჟინერიის სკოლა (Aalto ELEC) ინჟინერიის სკოლა (Aalto ENG) მეცნიერებათა სკოლა (Aalto SCI) უნივერსიტეტის ბაზაზე მოქმედებს რამდენიმე ორგანიზაცია, ინსტიტუტი და ე.წ. ქარხანა (factory). აალტოს მეწარმეობის ცენტრი აალტოს მეწარმეთა საზოგადოება აალტოს უნივერსიტეტის ბიბლიოთეკა Aalto Executive Education (AEE) - აღმასრულებელი განათლების საერთაშორისო მომწოდებული ქარხნები - ინტრადისციპლინური კვლევითი გაერთიანებები: დიზაინის ქარხანა (Design Factory) მედიის ქარხანა (Media Factory) ჰელსინკის ინფორმაციული ტექნოლოგიების ინსტიტუტი აალტოს უნივერსიტეტის ოფიციალური საიტი ხელოვნების, დიზაინისა და არქიტექტურის სკოლა ქიმიური ტექნოლოგიების სკოლა ბიზნეს სკოლა ელექტროინჟინერიის სკოლა ინჟინერიის სკოლა მეცნიერებათა სკოლა ↑ https://www.aalto.fi/en/people ↑ 2.0 2.1 https://www.w3.org/Consortium/Member/List ↑ https://eua.eu/about/member-directory.html ↑ Our Members / Tier 5 ↑ https://www.kiwi.fi/pages/viewpage.action?pageId=50169951 ↑ https://web.archive.org/web/20231020113811/https://orcid.org/members ↑ https://web.archive.org/web/20231109092552/https://coara.eu/coalition/membership/ ↑ About Us, 2017, http://www.aalto.fi/en/about/. წაკითხვის თარიღი: 2017-04-16 დაარქივებული 2017-04-03 საიტზე Wayback Machine. ↑ 9.0 9.1 History, 2017, http://www.aalto.fi/en/about/history/. წაკითხვის თარიღი: 2017-04-16 დაარქივებული 2012-09-21 საიტზე Wayback Machine. ↑ Aalto Entrepreneurship Society, 2017, http://aaltoes.com/. წაკითხვის თარიღი: 2017-04-16 ↑ Aalto Executive Education, 2017, http://www.aaltoee.com/. წაკითხვის თარიღი: 2017-04-16 ↑ Aalto Design Factory, 2017, http://designfactory.aalto.fi/. წაკითხვის თარიღი: 2017-04-16 ↑ Aalto Media Factory, 2017, http://mediafactory.aalto.fi/. წაკითხვის თარიღი: 2017-04-16 ↑ Helsinki Institute for Information Technology, 2017, http://www.hiit.fi/. წაკითხვის თარიღი: 2017-04-16